Борис Младенов-Young
Като дете, (по-късно го прозрях)…

chitanka.info

Като дете, (по-късно го прозрях),

пестях от шоколадчета желани,

защото в магазина вместо тях

налични бяха само марципани.

И моят възмъжаващ пубертет

тъй в (по-съзнателно) пестене мина;

с учение в училище зает,

докрай не се увлякох в никотина.

Като младеж пестях от алкохол.

След доста жалки опити и проби

и махмурлук с убийствен главобол

и той не се превърна в мое хоби.

А в старост с кръвно, с язва и с подагра

спестеното днес харча за… виагра!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.